ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഫിലിപ്പൈന്സ് പ്രസിഡന്റും ടെലിഫോണില് സംസാരിച്ചു
ഫിലിപ്പൈന്സ് പ്രസിഡന്റ് ബഹുമാനപ്പെട്ട റൊഡ്രിഗോ ഡ്യൂട്ടെര്ട്ടുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില് സംസാരിച്ചു. കോവിഡ്- 19 മഹാവ്യാധി ഉയര്ത്തുന്ന വെല്ലുവിളികളെ നേരിടുന്നതിനായി ഇരു രാജ്യങ്ങളും കൈക്കൊണ്ട നടപടികള് ചര്ച്ച ചെയ്തു.
ഈ ആരോഗ്യ പ്രതിസന്ധിയുടെ നാളുകളില് ഇന്ത്യയിലുള്ള ഫിലിപ്പീന് പൗരന്മാരുടെയും ഫിലിപ്പൈന്സിലുള്ള ഇന്ത്യന് പൗരന്മാരുടെയും ക്ഷേമം ഉറപ്പുവരുത്തുന്നതിനായി സഹകരിച്ചതിനും പുനരധിവാസ കേന്ദ്രങ്ങള് ഒരുക്കിയതിനും ഇരു നേതാക്കളും പരസ്പരം അഭിനന്ദനമറിയിച്ചു. രാജ്യത്തിന് ചികില്സാ സാമഗ്രികള് ലഭ്യമാക്കുന്നതിന് ഇന്ത്യയെ ഫിലിപ്പൈന്സ് പ്രസിഡന്റ് പ്രശംസിച്ചു.
മഹാവ്യാധിക്കെതിരെ പോരാടുന്നതിന് ഫിലിപ്പൈന്സിനു പിന്തുണ നല്കുന്നതിനുള്ള പ്രതിബദ്ധത പ്രസിഡന്റ് ഡ്യുട്ടെര്ട്ടിനോടു വെളിപ്പെടുത്തിയ പ്രധാനമന്ത്രി, പ്രതിരോധ കുത്തിവെപ്പു കണ്ടുപിടിക്കപ്പെട്ടാല് അത് ഉള്പ്പെടെയുള്ള ചികില്സാ സാമഗ്രികള് താങ്ങാവുന്ന വിലയ്ക്കു ലഭ്യമാക്കാനുള്ള ഉല്പാദന ശേഷി ഇന്ത്യക്കുണ്ടെന്നു വെളിപ്പെടുത്തി. അതു മാനവികതയുടെ ഒന്നാകെയുള്ള നേട്ടത്തിനായി വിതരണം ചെയ്യുമെന്നു വെളിപ്പെടുത്തുകയും ചെയ്തു.
പ്രതിരോധ സഹകരണത്തില് ഉള്പ്പെടെ ഉഭയകക്ഷി ബന്ധത്തിന്റെ എല്ലാ മേഖലകളിലും അടുത്ത വര്ഷങ്ങളില് ഉണ്ടായിട്ടുള്ള പുരോഗതിയില് നേതാക്കള് സംതൃപ്തി അറിയിച്ചു. ഇന്ഡോ-പസഫിക് മേഖലയിലുള്ള പ്രധാന പങ്കാളി ആയാണ് ഫിലിപ്പൈന്സിനെ ഇന്ത്യ കാണുന്നതെന്നു പ്രധാനമന്ത്രി വ്യക്തമാക്കി.
പ്രധാനമന്ത്രി, ബഹുമാനപ്പെട്ട ഡ്യൂട്ടെര്ട്ടിനും ഫിലിപ്പൈന്സ് ജനതയ്ക്കും വരാനിരിക്കുന്ന ഫിലിപ്പൈന്സ് ദേശീയ ദിനാശംസകള് നേര്ന്നു.
(
പ്രധാനമന്ത്രിയുടെ ഓഫീസ്
മൻ കി ബാത്തിനെക്കുറിച്ചുള്ള അഞ്ജു ബോബി ജോർജിന്റെ ലേഖനം പ്രധാനമന്ത്രി പങ്കുവെച്ചു
രാജ്യത്തിന്റെ കായിക നേട്ടം ആഘോഷിക്കാനുള്ള വേദിയായി മൻ കി ബാത്ത് വികസിക്കുന്നതിനെക്കുറിച്ച് അത്ലറ്റിക് ഫെഡറേഷൻ ഓഫ് ഇന്ത്യയുടെ വൈസ് പ്രസിഡന്റ് ശ്രീമതി അഞ്ജു ബോബി ജോർജ് എഴുതിയ ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
കായികരംഗത്തെ രാജ്യത്തിന്റെ നേട്ടങ്ങൾ വെളിച്ചത്തുകൊണ്ടുവരുന്ന ഒരു വേദിയായി മൻ കി ബാത്ത് മാറിയതെങ്ങനെയെന്ന് അത്ലറ്റിക്സ് ഫെഡറേഷൻ ഓഫ് ഇന്ത്യയുടെ വൈസ് പ്രസിഡന്റ്, അഞ്ജു ബോബി ജോർജ് എഴുതുന്നു ."
പ്രത്യേക സേവനങ്ങളും ഫീച്ചറുകളും
കേരളത്തിലെ നാലാമത് ട്രൈബൽ ആർട്ടിസാൻ എംപാനൽമെന്റ് മേള  നാളെ അട്ടപ്പാടിയിൽ സംഘടിപ്പിക്കും
തനത് കലാരൂപങ്ങളുടെയും സാംസ്കാരിക ഗരിമയുടെയും പ്രദർശനം
പാലക്കാട്: ആഗസ്റ്റ് 08, 2023
ട്രൈബൽ കോഓപ്പറേറ്റീവ് മാർക്കറ്റിംഗ് ഡെവലപ്മെന്റ് ഫെഡറേഷൻ ഓഫ് ഇന്ത്യ ലിമിറ്റഡ്- TRIFED, കേരളത്തിൽ ട്രൈബൽ ആർട്ടിസാൻ എംപാനൽമെന്റ് മേളകളുടെ  ഒരു പരമ്പര സംഘടിപ്പിക്കുന്നു. പ്രതിഭാധനരായ ആദിവാസി കരകൗശല തൊഴിലാളികളെ എംപാനൽ ചെയ്യാനും അവരുടെ അനിതരസാധാരണമായ കരകൗശല വൈദഗ്ദ്ധ്യത്തിന് അംഗീകാരം നൽകാനും മേളകൾ വേദിയാക്കുന്നു. തദ്ദേശീയ സമൂഹങ്ങളെ ശാക്തീകരിക്കുന്നതിനും അവരുടെ സാംസ്കാരിക പൈതൃകം സംരക്ഷിക്കുന്നതിനുമുള്ള TRIFED ന്റെ ശ്രമങ്ങളുടെ ഭാഗമാണ് ഈ ഉദ്യമം. കേരളത്തിലെ നാലാമത് മേള നാളെ അട്ടപ്പാടിയിലെ മുക്കാലി ഫോറെസ്റ് ഡോർമിറ്ററിയിൽ സംഘടിപ്പിക്കും
ഇടുക്കി ജില്ലയിലെ മറയൂർ, തേക്കടി; തൃശൂർ ജില്ലയിലെ ചാലക്കുടി എന്നിവിടങ്ങളിലാണ് ഇതുവരെ മേളകൾ നടന്നത്. വയനാട് ജില്ലയിലെ മീനങ്ങാടി, സുൽത്താൻ ബത്തേരി എന്നിവിടങ്ങളിലാണ് അഞ്ചാമത്തേയും ആറാമത്തെയും മേളകൾ. ഗോത്രവർഗ ജനസംഖ്യ കണക്കിലെടുത്താണ് സ്ഥലങ്ങൾ തിരഞ്ഞെടുത്തത്. 2023 ഓഗസ്റ്റ് 12ന് മേളകൾ സമാപിക്കും.
ഗോത്രവിഭാഗങ്ങളുടെ അസാധാരണമായ കലാവൈഭവം, അതുല്യമായ പാരമ്പര്യങ്ങൾ, ശ്രദ്ധേയമായ നൈപുണ്യങ്ങൾ എന്നിവ മേളകളിൽ പ്രദർശിപ്പിക്കുന്നു. കരകൗശല മേഖലയിലെ ഡിസൈനർമാർ, കയറ്റുമതി സ്ഥാപനങ്ങൾ, ബന്ധപ്പെട്ട പങ്കാളികൾ തുടങ്ങിയവരുമായി സഹകരിച്ച് പ്രവർത്തിക്കാനുള്ള അവസരങ്ങൾ, സ്ഥായിയായ പിന്തുണ, വിപണി പ്രവേശനം എന്നിവ എംപാനൽമെന്റ് പ്രക്രിയയിലൂടെ സുഗമമാകുന്നു.
നൈപുണ്യ വികസന പരിശീലന പരിപാടികളിലൂടെ ഗോത്ര ഉത്പന്നങ്ങൾ കൂടുതൽ മെച്ചപ്പെടുത്തുന്നതിന് TAeM എംപാനൽമെന്റ് ആദിവാസി കരകൗശല തൊഴിലാളികളെ സഹായിക്കും. വിപണികളിലേക്ക് നേരിട്ട് പ്രവേശനം ലഭിക്കുന്നതിന് സഹായിക്കുകയും ഓൺലൈൻ, ഓഫ്ലൈൻ മാർഗ്ഗങ്ങളിലൂടെ ദേശീയ അന്തർദേശീയ വിപണി ബന്ധങ്ങൾ പ്രയോജനപ്പെടുത്താനാവുകയും ചെയ്യും.
കൈകൊണ്ട് നെയ്ത തുണിത്തരങ്ങൾ, സങ്കീർണ്ണമായ ആഭരണങ്ങൾ, ഗംഭീരമായ മരപ്പണികൾ, വിശിഷ്ടമായ മൺപാത്രങ്ങൾ, വിസ്മയിപ്പിക്കുന്ന ചിത്ര രചനകൾ എന്നിവയുൾപ്പെടെ ആദിവാസികളുടെ വ്യതിരിക്തമായ സ്വത്വവും സാംസ്കാരിക മുദ്രയും പ്രതിഫലിപ്പിക്കുന്ന ഗോത്ര കലാരൂപങ്ങളുടെ ഒരു നിരയാണ് മേളകളിൽ പ്രദർശിപ്പിക്കുന്നത്.
ഉപരാഷ്ട്രപതിയുടെ കാര്യാലയം
ഹരിതാഭവും വൃത്തിയുള്ളതുമായ ഒരു ഗ്രഹം സൃഷ്ടിക്കണം: ഉപരാഷ്ട്രപതി
പച്ചപ്പു നിറഞ്ഞതും വൃത്തിയുള്ളതുമായ ഗ്രഹത്തിന്റെ നിർമിതിക്കായി എല്ലാ പൗരന്മാരും കൂട്ടായി പരിശ്രമിക്കണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു. പരിസ്ഥിതി സംരക്ഷണം മാതൃകാപരമായ കടമയാണെന്ന് ലോക ഭൗമദിനത്തോടനുബന്ധിച്ചുള്ള സന്ദേശത്തിൽ അദ്ദേഹം പറഞ്ഞു. “നിലവിലുള്ള വികസന മാതൃകകളെയും ഉപഭോഗത്തിന് അനുസൃതമായി മാത്രമുള്ള ജീവിതശൈലികളെയും നവീകരിച്ച് പ്രകൃതി സംരക്ഷണത്തിന് പരമ പ്രാധാന്യം നൽകാം”, ഉപരാഷ്ട്രപതി പറഞ്ഞു.
കോവിഡ് -19 ന്റെ പശ്ചാത്തലത്തിൽ നമ്മുടെ വികസന, സാമ്പത്തിക തന്ത്രങ്ങൾ പുനരവലോകനം ചെയ്യുകയും നവീകരിക്കുകയും ചെയ്യേണ്ടതുണ്ടെന്ന് ഉപരാഷ്ട്രപതി പറഞ്ഞു.
കോവിഡ് 19 പകർച്ചവ്യാധി മൂലമുണ്ടായ അപ്രതീക്ഷിതമായ ആരോഗ്യ പ്രതിസന്ധി ചൂണ്ടിക്കാണിച്ച അദ്ദേഹം, ലോക്ക് ഡൌൺ, മലിനീകരണ തോത് കുറയ്ക്കുകയും അന്തരീക്ഷ വായുവിന്റെ ഗുണനിലവാരം ഉയർത്തുകയും ചെയ്തുവെന്നും ചൂണ്ടിക്കാട്ടി. മനുഷ്യൻ പരിസ്ഥിതിയുടെ സന്തുലിതാവസ്ഥയെ എത്രത്തോളം നശിപ്പിച്ചതായി ഇതിലൂടെ മനസിലാക്കാമെന്നും ഉപരാഷ്ട്രപതി പറഞ്ഞു.
ഭൂതകാലത്തെ നമ്മുടെ പിഴവുകളിൽ നിന്ന് പാഠം പഠിക്കുകയും മനുഷ്യനും പ്രകൃതിയും തമ്മിലുള്ള സഹവർത്തിത്വത്തിന്റെ പ്രാധാന്യം മനസ്സിലാക്കുകയും വേണം. 2020 ലെ ലോക ഭൗമദിനാചരണത്തിന്റെ സന്ദേശമായ കാലാവസ്ഥാ വ്യതിയാനത്തിൽ ശ്രദ്ധ കേന്ദ്രീകരിക്കണമെന്നും ഉപരാഷ്ട്രപതി പറഞ്ഞു.
(വൃക്ഷത്തൈകൾ നട്ടുപിടിപ്പിക്കുക, പ്രകൃതിവിഭവങ്ങളുടെ ചൂഷണം ചെയ്യൽ കുറയ്ക്കുക, പുനരുപയോഗം, പുനരുജ്ജീവനം എന്നീ കാര്യങ്ങൾ മന്ത്രം പോലെ സ്വീകരിക്കാനും അദ്ദേഹം ആഹ്വാനം ചെയ്തു. “ഒരു സമൂഹമെന്ന നിലയിൽ നാം അതിജീവനത്തിന്റെ സുസ്ഥിരമാർഗത്തിലേക്ക് കൂട്ടായ്മയോടെ നീങ്ങേണ്ടതുണ്ട്’’. കൂടുതൽ മെച്ചപ്പെട്ട ഭാവിക്കായി പ്രകൃതിയെ സംരക്ഷിക്കുന്നത് സംസ്കാരമായി മാറ്റേണ്ടതിന്റെ ആവശ്യകതയും ഉപരാഷ്ട്രപതി ഊന്നിപ്പറഞ്ഞു.
മന്ത്രിസഭ
കുട്ടികള്ക്കെതിരെയുള്ള ലൈംഗിക അതിക്രമങ്ങള്ക്കു കടുത്ത ശിക്ഷ
പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം ലൈംഗിക അതിക്രമങ്ങളില്നിന്നു കുട്ടികളെ സംരക്ഷിക്കുന്നതിനുള്ള  നിയമം 2012 ഭേദഗതി ചെയ്യുന്നതിന് അംഗീകാരം നല്കുന്നതിനുള്ള ചരിത്രപരമായ തീരുമാനം കൈക്കൊണ്ടു. കുട്ടികള്ക്കെതെരെയുള്ള ലൈംഗിക അതിക്രമങ്ങള്ക്കു വധശിക്ഷ ഉള്പ്പെടെ വിധിക്കുക വഴി കടുത്ത ശിക്ഷ ഉറപ്പുവരുത്തും. കുട്ടികളെ ഉപയോഗപ്പെടുത്തി അശ്ലീല ചിത്രങ്ങള് തയ്യാറാക്കുന്നവര്ക്കു തടവോ പിഴയോ ശിക്ഷ വിധിക്കുന്നതിനുള്ള വ്യവസ്ഥയും ഭേദഗതിയില് ഉള്പ്പെടുത്തിയിട്ടുണ്ട്.
(നേട്ടം: കടുത്ത ശിക്ഷ നല്കുന്നതിനുള്ള വ്യവസ്ഥകള് നിയമത്തില് ഉള്പ്പെടുത്തിയതിനാല് ഭേദഗതി കുട്ടികളെ ലൈംഗിക അതിക്രമങ്ങള്ക്കു വിധേയമാക്കുന്നതു സംഭവങ്ങള് കുറയാനിടയാക്കും.
ഭേദഗതി ദുര്ബലരായ കുട്ടികളെ സംരക്ഷിക്കുന്നതിനു സഹായകമാകും.
കുട്ടികളെ പീഡിപ്പിക്കുന്നതും അത്തരം കുറ്റകൃത്യങ്ങള്ക്കുള്ള ശിക്ഷയും സംബന്ധിച്ചു വ്യക്തത വരുത്തുന്നതിനു ഭേദഗതി സഹായകമാണ്.
പശ്ചാത്തലം:
കുട്ടികള്ക്കു നേരെയുള്ള ലൈംഗിക അതിക്രമം, ലൈംഗിക പീഡനം, കുട്ടികളെ ഉപയോഗിച്ചുള്ള അശ്ലീല ചിത്ര നിര്മാണം എന്നിവയില്നിന്നു കുട്ടികളെ സംരക്ഷിക്കുന്നതിനായാണ് പോസ്കോ ആക്റ്റ്, 2012 നടപ്പാക്കിയത്. നിയമ പ്രകാരം 18 വയസ്സിനു കീഴില് പ്രായമുള്ളവരെയാണു കുട്ടികളായി പരിഗണിക്കുക. കുട്ടികളുടെ ശാരീരികവും വൈകാരികവും ബൗദ്ധികവും സാമൂഹികവുമായ, ആരോഗ്യകരമായ വികസനം ഉറപ്പാക്കുന്നതിനായി കുട്ടികളുടെ താല്പര്യങ്ങളും ക്ഷേമവും പരമപ്രധാനമായി നിയമം കണക്കാക്കുന്നു. നിയമത്തിനു ലിംഗപരമായ വേര്തിരിവില്ല.
PIB Headquarters
പബ്ലിക്കേഷന്സ് ഡിവിഷന്റെ പ്രത്യേക പുസ്തക പ്രദര്ശനം
കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിനുകീഴിലുള്ള പബ്ലിക്കേഷന്സ് ഡിവിഷന്സ് തിരുവനന്തപുരത്ത് പ്രസ്സ് റോഡിലുള്ള സെയില്സ് എംപോറിയത്തില് സംഘടിപ്പിച്ചിട്ടുള്ള പ്രത്യേക പുസ്തക പ്രദര്ശനം അടുത്തമാസം 5 വരെ നീണ്ടുനില്ക്കും.
എല്ലാ പുസ്തകങ്ങള്ക്കും വാങ്ങല് വിലക്കനുസരിച്ച് 10 മുതല് 45 ശതമാനം വരെ വിലക്കുറവ് ഉണ്ടാകും. തെരഞ്ഞെടുത്ത പുസ്തകങ്ങള് 50 ശതമാനം വിലക്കുറവിലും ലഭ്യമാകും.
പുതിയ പുസ്തകങ്ങളായ രാഷ്ട്രപതി ഭവന് പരമ്പര, ഗാന്ധിയന് സാഹിത്യം, ബില്ഡേഴ്സ് ഓഫ് മോഡേണ് ഇന്ത്യ, ആര്ട്ട് ആന്ഡ് പെയിന്റ്ങ്സ്, ജേര്ണലിസം, ഇന്ത്യന് ചരിത്രം എന്നീ പുസ്തകങ്ങള് ഇംഗ്ലീഷ്, ഹിന്ദി ഭാഷകളില് ഈ കാലയളവില് ലഭിക്കും.
(GK MRL– 802
ന്യൂഡൽഹി, ആഗസ്റ്റ് 12, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 54.04 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 1,09,83,510 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പെടെ 52,00,96,418 ഡോസാണ് മൊത്തം ഉപഭോഗമായി കണക്കാക്കുന്നത് .
2.55 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
ധനകാര്യ മന്ത്രാലയം
കൊവിഡ് 19: 10.2 ലക്ഷം കേസുകളിലെ തിരിച്ചടവായി 4,250 കോടി രൂപ ഒരാഴ്ചയ്ക്കുള്ളില് വിതരണം ചെയ്ത് കേന്ദ്ര പ്രത്യക്ഷ നികുതി ബോര്ഡ്
കോവിഡ് പകര്ച്ചവ്യാധിയുടെ പശ്ചാത്തലത്തില് നികുതിദായകരെ സഹായിക്കുന്നതിന് അഞ്ച് ലക്ഷം രൂപ വരെയുള്ള വരുമാന നികുതി തിരിച്ചടവ് നല്കാനുള്ള ഗവണ്മെന്റ് തീരുമാനത്തിന്റെ അടിസ്ഥാനത്തില് 2020 ഏപ്രില് 14 വരെ 4,250 കോടി രൂപ വിതരണം ചെയ്തതായി കേന്ദ്ര പ്രത്യക്ഷ നികുതി ബോര്ഡ്  അറിയിച്ചു. കെട്ടിക്കിടന്നിരുന്ന 10.2 ലക്ഷം തിരിച്ചടവുകളാണ് ഇങ്ങനെ നല്കിയത്. ഏപ്രില് 8നാണ് ഇതു സംബന്ധിച്ച തീരുമാനം ഗവണ്മെന്റ് അറിയിച്ചത്. 2019-20 സാമ്പത്തിക വര്ഷത്തില് 2020 മാര്ച്ച് 31 വരെ 2.50 കോടി റീഫണ്ട് നല്കിയതിനു പുറമേയാണ് ഇത്.
1.75 ലക്ഷത്തിലധികം തിരിച്ചടവുകള് കൂടി ഈ ആഴ്ചതന്നെ വിതരണം ചെയ്യുന്നതിനുള്ള തയ്യാറെടുപ്പുകള് നടന്നുകൊണ്ടിരിക്കുകയാണ് എന്ന് സിബിഡിടി അറിയിച്ചു. ഇത് അഞ്ച് മുതല് ഏഴു വരെ ദിസങ്ങള്ക്കുള്ളില് നികുതിദായകരുടെ ബാങ്ക് അക്കൗണ്ടുകളില് നിക്ഷേപിക്കും. തിരിച്ചടവുമായിബന്ധപ്പെട്ട് 1.74 ലക്ഷം കേസുകളില് ഇ മെയില് മറുപടികള് ലഭിക്കാനുണ്ട്. തിരിച്ചടവു പ്രക്രിയയുടെ ഭാഗമായി ഏഴു ദിവസത്തിനുള്ളില് മറുപടി അറിയിക്കണം എന്ന് ആവശ്യപ്പെട്ട് വീണ്ടും നികുതിദായകര്ക്ക് മെയില് അയച്ചിട്ടുണ്ട്.
നികുതിദായകരുടെ താല്പര്യ സംരക്ഷണത്തിന് ആവശ്യമായതുകൊണ്ട് തിരിച്ചടവു പ്രക്രിയ കഴിയുന്നത്ര വേഗത്തില് പൂര്ത്തീകരിച്ച് തുക നല്കുന്നതിന് ഈ ഇമെയിലുകളോട് താമസമില്ലാതെ പ്രതികരിക്കണം എന്ന് സിബിഡിടി അഭ്യര്ത്ഥിച്ചു. ഇ മെയില് പരിശോധിച്ച് ഇ- ഫയലിംഗ് അക്കൗണ്ടില് പ്രവേശിക്കുകയും വരുമാന നികുതി വകുപ്പിനെ ഉടന്തന്നെ പ്രതികരണം അറിയിക്കുകയും വേണം.
തിരിച്ചടവ് പ്രക്രിയയുമായി ബന്ധപ്പെട്ടു നികുതിദായകര്ക്ക് അയച്ച കമ്പ്യൂട്ടര്വല്കൃത ഇ മെയില് സന്ദേശങ്ങളേക്കുറിച്ച് ചില മാധ്യമങ്ങളില്, പ്രത്യേകിച്ചും സമൂഹമാധ്യമങ്ങളില് ചില ചോദ്യങ്ങള് ഉയര്ന്നത് ശ്രദ്ധയില്പ്പെട്ടതായി സിബിഡിടി അറിയിച്ചു. വരുമാന നികുതി റിട്ടേണ് സമര്പ്പിക്കല്, പ്രഥമദൃഷ്ടാ ഉള്ള നികുതി ക്രമീകരണം, ചില തിരിച്ചടവ് അവകാശവാദങ്ങളേക്കുറിച്ചുള്ള സ്ഥിരീകരണം തുടങ്ങിയ കാര്യങ്ങളുമായി ബന്ധപ്പെട്ട് നികുതിദായകരുമായുള്ള ആശയവിനിമയത്തിന്റെ ഭാഗമാണ് ഇതെന്നും സിബിഡിടി വ്യക്തമാക്കി.
ആരോഗ്യ, കുടുംബക്ഷേമ മന്ത്രാലയം
ജനകീയ പങ്കാളിത്തവും, അവബോധവും അവയവദാനത്തില് സുപ്രധാനം
രാജ്യത്ത് അവയവ ദാനം പ്രോത്സാഹിപ്പിക്കുന്നതിന് ജനകീയ പങ്കാളിത്തവും, ജനങ്ങളുടെ ബോധവല്ക്കരണവും സുപ്രധാനമാണെന്ന് കേന്ദ്ര ആരോഗ്യ, കുടുംബക്ഷേമ സഹമന്ത്രി ശ്രീ. അശ്വനി കുമാര് ചൗബെ പറഞ്ഞു. ന്യൂഡല്ഹിയില് ദേശീയ അവയവ കോശ മാറ്റിവയ്ക്കല് സംഘടന  സംഘടിപ്പിച്ച ഒന്പതാമത് ദേശീയ അവയവ ദാന ചടങ്ങില് പങ്കെടുക്കുകയായിരുന്നു അദ്ദേഹം. അവയവദാനത്തെ ചുറ്റിപ്പറ്റി ഒട്ടേറെ തെറ്റിദ്ധാരണകളും, അന്ധവിശ്വാസങ്ങളും ഉണ്ടെന്ന് ചൂണ്ടിക്കാട്ടിയ കേന്ദ്ര സഹമന്ത്രി യാതൊരു ഭയവും കൂടാതെ അവയവദാനത്തിനായി മുന്നോട്ട് വരാന് ജനങ്ങളെ ആഹ്വാനം ചെയ്തു.
അവയവ വ്യാപാരം തടയുന്നതിനായി ജീവിച്ചിരിക്കുന്നവരുടെ അവയവദാനത്തെക്കാള് മരണമടഞ്ഞവരുടെ അവയവദാനം പ്രോത്സാഹിപ്പിക്കേണ്ടതുണ്ടെന്ന് ചടങ്ങില് സംബന്ധിച്ച ശ്രീമതി അനുപ്രിയ പട്ടേല് അഭിപ്രായപ്പെട്ടു.
ND MRD - 866
(Visitor Counter : 74
പ്രധാനമന്ത്രിയുടെ ഓഫീസ്
ഛത്രപതി ശിവാജി മഹാരാജിന് അദ്ദേഹത്തിന്റെ ജയന്തിദിവസംപ്രധാനമന്ത്രി ആദരാജ്ഞലികള് അര്പ്പിച്ചു
(ഛത്രപതി ശിവാജി ജയന്തിദിവസത്തില് ഛത്രപതി ശിവാജി മഹാരാജിന് പ്രധാനമന്ത്രി ശ്രീ നരേന്ദ്രമോദി ആദരാജ്ഞലികള് അര്പ്പിച്ചു.
'' ധൈര്യത്തിന്റെയും അനുകമ്പയുടെയും മികച്ച ഭരണത്തിന്റെയുംമൂര്ത്തിത്ഭാവമായിരുന്ന ഭാരതമാതാവിന്റെ മഹാനായ ഒരു പുത്രനായിരുന്ന വിശിഷ്ടനായ ഛത്രപതി ശിവാജി മഹാരാജിന് അദ്ദേഹത്തിന്റെ ജയന്തിദിവസം എന്റെ പ്രണാമം. അദ്ദേഹത്തിന്റെ ജീവിതം ലക്ഷക്കണക്കിന് പേര്ക്ക് പ്രചോദനമായിതുടരുകയാണ്.
ധീരനായ ഒരു പോരാളിയും മികച്ച ഭരണാധികാരിയും എന്ന നിലയില് ഛത്രപതി ശിവാജി മഹാരാജിനെ അടയാളപ്പെടുത്തുന്നു. ശക്തമായ ഒരു നാവികപടയുണ്ടാക്കിയതുമുതല് നിരവധി ജനാനുകൂല നയങ്ങള് ആരംഭിച്ചതിലൂടെയും എല്ലാ മേഖലയിലും അദ്ദേഹം അസാധാരണനായിരുന്നു. ഭീഷണിക്കും അനീതിക്കുമെതിരെയുള്ള നിലപാടില് എന്നും അദ്ദേഹം ഓര്മ്മിക്കപ്പെടും''. പ്രധാനമന്ത്രി പറഞ്ഞു.
RS/MRD
ധനകാര്യ മന്ത്രാലയം
2020-21 സാമ്പത്തിക വർഷം ആദ്യപാദത്തിൽ ദേശീയ പെൻഷൻ സംവിധാനത്തിൽ  സ്വകാര്യമേഖലയിൽ നിന്നും 1.03 ലക്ഷം വരിക്കാർ
ന്യൂഡൽഹി, ജൂലൈ 17, 2020
ദേശീയ പെൻഷൻ സംവിധാനത്തിലെ  2020--21 സാമ്പത്തിക വർഷത്തെ ആദ്യപാദത്തിലെ വരിക്കാരുടെ കണക്കുകൾ പുറത്തുവിട്ടു. സ്വകാര്യമേഖലയിൽ നിന്ന് 1.03 ലക്ഷം വ്യക്തിഗത വരിക്കാരും 206 കോർപ്പറേറ്റുകളും ആദ്യപാദത്തിൽ ചേർന്നതോടെ പദ്ധതിയുടെ വരിക്കാരുടെ എണ്ണത്തിൽ 30% വളർച്ച രേഖപ്പെടുത്തി. അതിന്റെ ഫലമായി 18 മുതൽ 65 വയസ്സുവരെയുള്ള മൊത്തം കോർപ്പറേറ്റ് വരിക്കാരുടെ എണ്ണം 10.13 ലക്ഷം ആയി. രജിസ്റ്റർ ചെയ്ത 1,02,975 വരിക്കാരിൽ 43,000 പേർ തങ്ങളുടെ തൊഴിലുടമ / കോർപ്പറേറ്റ് വഴിയാണ് ചേർന്നത് . ബാക്കിയുള്ളവർ സ്വമേധയാ പദ്ധതിയിൽ ചേർന്നു.
കോവിഡ് 19 പ്രതിസന്ധി ആരംഭിച്ചതിനുശേഷം, തൊഴിലുടമകൾ അവരുടെ സാമ്പത്തിക ശേഷിയുടെ അടിസ്ഥാനത്തിൽ ജീവനക്കാർക്ക് മതിയായ സാമ്പത്തിക പിന്തുണ ഉറപ്പാക്കുന്നതിന് ശക്തമായ നടപടികൾ സ്വീകരിക്കാൻ സജ്ജരാണ്.
പെൻഷനുകളെക്കുറിച്ചും ദേശീയ പെൻഷൻ സംവിധാനത്തെക്കുറിച്ചും അവബോധം സൃഷ്ടിക്കുന്നതിനായി വ്യവസായവകുപ്പ് ഫെഡറേഷൻ ഓഫ് ഇന്ത്യൻ ചേമ്പേഴ്സ് ഓഫ് കൊമേഴ്സ് ആൻഡ് ഇൻഡസ്ട്രിയുമായി  സഹകരിച്ച് പിഎഫ്ആർഡിഎ വെബിനാറുകൾ സംഘടിപ്പിച്ചു വരുന്നു.
(Visitor Counter : 103
പ്രധാനമന്ത്രിയുടെ ഓഫീസ്
യുക്രൈൻ പ്രസിഡൻറ് വോളോഡിമർ സെലെൻസ്കിയുമായി പ്രധാനമന്ത്രി സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് യുക്രൈൻ പ്രസിഡൻറ് വോളോഡിമർ സെലെൻസ്കിയുമായി സംസാരിച്ചു.
സംഘർഷാവസ്ഥയെ കുറിച്ച് യുക്രൈൻ പ്രസിഡന്റ് സെലൻസ്കി പ്രധാനമന്ത്രിയെ വിശദമായി ധരിപ്പിച്ചു. സംഘർഷത്തെ തുടർന്നുണ്ടായ ജീവനും സ്വത്തിനും നഷ്ടമായതിൽ പ്രധാനമന്ത്രി അഗാധമായ ദുഃഖം രേഖപ്പെടുത്തി. അക്രമം ഉടൻ അവസാനിപ്പിക്കാനും സംഭാഷണത്തിലേക്ക് മടങ്ങാനുമുള്ള തന്റെ ആഹ്വാനം അദ്ദേഹം ആവർത്തിച്ചു, സമാധാന ശ്രമങ്ങൾക്കായി ഏത് വിധത്തിലും സംഭാവന നൽകാനുള്ള ഇന്ത്യയുടെ സന്നദ്ധത പ്രകടിപ്പിക്കുകയും ചെയ്തു.
യുക്രൈനിലുള്ള വിദ്യാർത്ഥികളടക്കമുള്ള ഇന്ത്യൻ പൗരന്മാരുടെ സുരക്ഷയ്ക്കും ഭദ്രതയ്ക്കും വേണ്ടിയുള്ള ഇന്ത്യയുടെ ആഴത്തിലുള്ള ആശങ്കയും പ്രധാനമന്ത്രി അറിയിച്ചു. ഇന്ത്യൻ പൗരന്മാരെ വേഗത്തിലും സുരക്ഷിതമായും ഒഴിപ്പിക്കാൻ യുക്രേനിയൻ അധികാരികളുടെ സഹായം അദ്ദേഹം അഭ്യർത്ഥിച്ചു.
-ND-
(
പ്രത്യേക സേവനങ്ങളും ഫീച്ചറുകളും
"കാലാവസ്ഥാ വ്യതിയാനവും പുനരുപയോഗ ഊർജവും" സിടിസിആർഐ പ്രഭാഷണം സംഘടിപ്പിച്ചു
സൗരോർജ്ജം, ജലം, കാറ്റിൽ നിന്നുള്ള ഊർജ്ജം തുടങ്ങിയ പ്രകൃതി വിഭവങ്ങളുടെ യുക്തിസഹമായ ഉപയോഗത്തിലൂടെ ഫോസിൽ ഇന്ധനങ്ങളുടെ ഉപയോഗം കുറയ്ക്കുന്നതിനുള്ള വഴികൾ അന്വേഷിക്കണമെന്ന് ഡോ.ആർ.വി.ജി മേനോൻ അഭിപ്രായപ്പെട്ടു.
കേന്ദ്ര കൃഷി, കർഷക ക്ഷേമ മന്ത്രാലയത്തിന് കീഴിലുള്ള തിരുവനന്തപുരത്തെ കേന്ദ്ര കിഴങ്ങ് വർഗ വിള ഗവേഷണകേന്ദ്ര ത്തിൽ “കാലാവസ്ഥാ വ്യതിയാനവും പുനരുപയോഗ ഊർജവും” എന്ന വിഷയത്തിൽ സംഘടിപ്പിച്ച ശ്രീ വിശാഖം തിരുനാൾ എൻഡോവ്മെന്റ് പ്രഭാഷണം നടത്തുകയായിരുന്നു അനെർട്ടിന്റെയും ഐആർടിസിയുടെയും മുൻ ഡയറക്ടർ കൂടിയായ അദ്ദേഹം. ജൈവ ഇന്ധനത്തിന്റെയും, ജൈവ ഡീസലിന്റെയും ഉപയോഗം കൂട്ടണമെന്നും ചെയ്യണമെന്നും അദ്ദേഹം പറഞ്ഞു. ഇന്ത്യൻ സൊസൈറ്റി ഫോർ റൂട്ട് ക്രോപ്സുമായി ചേർന്നാണ് പ്രഭാഷണം സംഘടിപ്പിച്ചത്.
സിടിസിആർഐ ഡയറക്ടർ ഡോ.എം.എൻ.ഷീല അധ്യക്ഷത വഹിച്ച ചടങ്ങിൽ തിരുവിതാംകൂർ രാജകുടുംബാംഗം ശ്രീ. ആദിത്യ വർമ്മ പ്രത്യേക പ്രഭാഷണം നടത്തി. ഐ എസ് ആർ സി അംഗങ്ങൾ, ഗവേഷകർ, വിദ്യാർത്ഥികൾ എന്നിവരുൾപ്പെടെ 200-ഓളം പേർ ചടങ്ങിൽ ഹൈബ്രിഡ് മോഡിൽ പങ്കെടുത്തു. ഇന്ത്യൻ സൊസൈറ്റി ഫോർ റൂട്ട് ക്രോപ്സ് വൈസ് പ്രസിഡന്റ് ഡോ.ജെ.ശ്രീകുമാർ സ്വാഗതവും ജോയിന്റ് സെക്രട്ടറി ഡോ.വിശാലാക്ഷി ചന്ദ്ര നന്ദിയും പറഞ്ഞു.
-ND-
(Visitor Counter : 87
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ്-19 വാക്സിനേഷനുകളുടെ എണ്ണം 214.95 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4.06 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 47,945
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,076 പേര്ക്ക്
രോഗമുക്തി നിരക്ക് നിലവില് 98.71%
പ്രതിവാര രോഗസ്ഥിരീകരണ നിരക്ക് 1.72%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 214.95 കോടി  പിന്നിട്ടു.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള കോവിഡ് -19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.06 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,14,505
രണ്ടാം ഡോസ് 1,01,10,733
കരുതല് ഡോസ് 68,66,692
മുന്നണിപ്പോരാളികള്
ഒന്നാം ഡോസ് 1,84,35,535
രണ്ടാം ഡോസ് 1,77,05,582
കരുതല് ഡോസ് 1,33,63,109
12-14 പ്രായപരിധിയിലുള്ളവര്
ഒന്നാം ഡോസ് 4,06,23,700
രണ്ടാം ഡോസ് 3,08,42,436
15-18 പ്രായപരിധിയിലുള്ളവര്
ഒന്നാം ഡോസ് 6,17,92,113
രണ്ടാം ഡോസ് 5,26,44,732
18-44 പ്രായപരിധിയിലുള്ളവര്
ഒന്നാം ഡോസ് 56,08,84,572
രണ്ടാം ഡോസ് 51,42,42,591
കരുതല് ഡോസ് 7,61,02,563
45-59 പ്രായപരിധിയിലുള്ളവര്
ഒന്നാം ഡോസ് 20,39,58,218
രണ്ടാം ഡോസ് 19,65,86,758
കരുതല് ഡോസ് 4,08,69,173
60നുമേല് പ്രായമുള്ളവര്
ഒന്നാം ഡോസ് 12,76,20,265
രണ്ടാം ഡോസ് 12,28,91,258
കരുതല് ഡോസ് 4,35,82,209
കരുതല് ഡോസ് 18,07,83,746
ആകെ 2,14,95,36,744
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 47,945 ; ഇത് രാജ്യത്തെ മൊത്തം സജീവ കേസുകളുടെ 0.11% ആണ്.
ദേശീയ രോഗമുക്തി നിരക്ക് 98.71 % ആണ്. കഴിഞ്ഞ 24 മണിക്കൂറിനുള്ളില് 5,970 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,19,264 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 5,076 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,20,784 പരിശോധനകള് നടത്തി. ആകെ 88.94 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് 1.72 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.58 ശതമാനമാണ്.
പ്രധാനമന്ത്രിയുടെ ഓഫീസ്
ജപ്പാൻ, പാപുവ ന്യൂ ഗിനിയ, ഓസ്ട്രേലിയ എന്നീ രാജ്യങ്ങളിലേക്കു പുറപ്പെടുന്നതിനു മുന്നോടിയായി പ്രധാനമന്ത്രി നടത്തിയ പ്രസ്താവന
"ജപ്പാൻ പ്രധാനമന്ത്രി ഫ്യൂമിയോ കിഷിദയുടെ ക്ഷണപ്രകാരം, ജപ്പാന്റെ അധ്യക്ഷതയിൽ നടക്കുന്ന ജി-7 ഉച്ചകോടിയിൽ പങ്കെടുക്കാൻ ഞാൻ ജപ്പാനിലെ ഹിരോഷിമയിലേക്കു പോകുകയാണ്. ഇന്ത്യ-ജപ്പാൻ ഉച്ചകോടിക്കായി അടുത്തിടെ ഇന്ത്യയിലെത്തിയ ജപ്പാൻ പ്രധാനമന്ത്രി കിഷിദയെ വീണ്ടും കാണാൻ കഴിയുന്നതിൽ സന്തോഷമുണ്ട്. ഈ വർഷം ഇന്ത്യ ജി-20 അധ്യക്ഷപദം വഹിക്കുന്നതിനാൽ ഈ ജി-7 ഉച്ചകോടിയിലെ എന്റെ സാന്നിധ്യം പ്രത്യേകിച്ചും അർഥവത്താണ്. ലോകം അഭിമുഖീകരിക്കുന്ന വെല്ലുവിളികളെക്കുറിച്ചും അവയെ കൂട്ടായി അഭിസംബോധന ചെയ്യേണ്ടതിന്റെ ആവശ്യകതയെക്കുറിച്ചും ജി-7 രാജ്യങ്ങളുമായും ക്ഷണിക്കപ്പെട്ട മറ്റു പങ്കാളികളുമായും കാഴ്ചപ്പാടുകൾ കൈമാറാൻ ഞാൻ ആഗ്രഹിക്കുന്നു. ഹിരോഷിമ ജി-7 ഉച്ചകോടിയിൽ പങ്കെടുക്കുന്ന ചില നേതാക്കളുമായി ഞാൻ ഉഭയകക്ഷിചർച്ചകൾ നടത്തും.
ജപ്പാനിൽനിന്ന്, ഞാൻ പാപുവ ന്യൂ ഗിനിയയിലെ പോർട്ട് മോർസ്ബി സന്ദർശിക്കും. ഇത് പാപുവ ന്യൂ ഗിനിയയിലേക്കുള്ള എന്റെ ആദ്യ സന്ദർശനമാണ്. ഒരു ഇന്ത്യൻ പ്രധാനമന്ത്രിയുടെ ഇവിടത്തേക്കുള്ള ആദ്യ സന്ദർശനംകൂടിയാണിത്. 2023 മെയ് 22നു പാപുവ ന്യൂ ഗിനിയയുടെ പ്രധാനമന്ത്രി ജെയിംസ് മറാപ്പെയ്ക്കൊപ്പം ഫോറം ഫോർ ഇന്ത്യ-പസഫിക് ഐലൻഡ്സ് കോ ഓപ്പറേഷന്റെ  മൂന്നാം ഉച്ചകോടിക്കു ഞാൻ ആതിഥേയത്വം വഹിക്കും. ഈ സുപ്രധാന ഉച്ചകോടിയിൽ പങ്കെടുക്കാനുള്ള ക്ഷണം 14 പസഫിക് ദ്വീപ് രാജ്യങ്ങളും  സ്വീകരിച്ചതിൽ ഞാൻ നന്ദി അറിയിക്കുന്നു. 2014ൽ ഞാൻ ഫിജി സന്ദർശിച്ച വേളയിലാണ് എഫ്ഐപിഐസിക്കു തുടക്കംകുറിച്ചത്. കാലാവസ്ഥാവ്യതിയാനവും സുസ്ഥിരവികസനവും, ശേഷിവർധിപ്പിക്കലും പരിശീലനവും, ആരോഗ്യവും ക്ഷേമവും, അടിസ്ഥാനസൗകര്യങ്ങളും സാമ്പത്തികവികസനവും എന്നിങ്ങനെ നമ്മെ ഒരുമിപ്പിക്കുന്ന വിഷയങ്ങളിൽ പിഐസി നേതാക്കളുമായി സംവദിക്കാൻ ഞാൻ ആഗ്രഹിക്കുന്നു.
എഫ്ഐപിഐസി ചർച്ചകൾക്കുപുറമേ, പാപുവ ന്യൂ ഗിനിയ ഗവർണർ ജനറൽ സർ ബോബ് ഡാഡേ, പ്രധാനമന്ത്രി മറാപ്പെ, ഉച്ചകോടിയിൽ പങ്കെടുക്കുന്ന മറ്റു ചില പിഐസി നേതാക്കൾ എന്നിവരുമായുള്ള എന്റെ ഉഭയകക്ഷി ആശയവിനിമയങ്ങൾക്കായി ഞാൻ കാത്തിരിക്കുകയാണ്.
അതിനുശേഷം, ഓസ്ട്രേലിയൻ പ്രധാനമന്ത്രി ആൽബനീസിന്റെ ക്ഷണം സ്വീകരിച്ചു ഞാൻ ഓസ്ട്രേലിയയിലെ സിഡ്നിയിലേക്കു പോകും. ഈ വർഷം മാർച്ചിൽ ന്യൂഡൽഹിയിൽ നടന്ന ആദ്യ ഇന്ത്യ-ഓസ്ട്രേലിയ വാർഷിക ഉച്ചകോടിയുടെ തുടർച്ചയായി, നമ്മുടെ ഉഭയകക്ഷിബന്ധങ്ങൾ വിലയിരുത്താനുള്ള അവസരമായ, ഉഭയകക്ഷി കൂടിക്കാഴ്ചയിലേക്കു ഞാൻ ഉറ്റുനോക്കുകയാണ്. ഓസ്ട്രേലിയൻ സിഇഒമാരുമായും വ്യവസായപ്രമുഖരുമായും ഞാൻ ആശയവിനിമയം നടത്തും. പ്രത്യേക പരിപാടിയിൽ സിഡ്നിയിലെ ഇന്ത്യൻ സമൂഹത്തെ അഭിസംബോധനയും ചെയ്യും."
-ND-
(
ഭൗമശാസ്ത്ര മന്ത്രാലയം
തെക്കു പടിഞ്ഞാറന് കാലവര്ഷത്തിന് അനുകൂലമായ സാഹചര്യമെന്ന് കാലാവസ്ഥാ നിരീക്ഷണ വകുപ്പ്
ന്യൂഡല്ഹി, 28 മെയ് 2020
(പശ്ചിമവാതങ്ങളുടെ ശക്തി വര്ധിച്ചതോടെ തെക്കുപടിഞ്ഞാറന് കാലവര്ഷം, മാലദ്വീപ് - കന്യാകുമാരി ഭാഗങ്ങളിലേയ്ക്കും ബംഗാള് ഉള്ക്കടലിന്റെ തെക്കു ഭാഗത്തേയ്ക്കും ആന്ഡമാന് കടല്, ആന്ഡമാന് നിക്കോബാര് ദ്വീപ സമൂഹം എന്നിവയുടെ ശേഷിക്കുന്ന ഭാഗത്തേയ്ക്കും നീങ്ങുന്നതായി കേന്ദ്ര കാലാവസ്ഥാ നിരീക്ഷണ വകുപ്പ് അറിയിച്ചു. അടുത്ത 48 മണിക്കൂറില് മാലദ്വീപ് - കന്യാകുമാരി ഭാഗങ്ങളിലേക്ക് തെക്ക് പടിഞ്ഞാറന് മണ്സൂണ് കൂടുതല് മുന്നേറും.
അറബിക്കടലിന്റെ തെക്കു കിഴക്ക്, തെക്ക് മധ്യ ഭാഗത്തായി മെയ് 31 മുതല് ജൂണ് നാല് വരെയുള്ള കാലയളവില് ന്യൂനമര്ദം രൂപപ്പെടാന് സാധ്യതയുണ്ട്. അതിനാല് കേരളത്തില് ജൂണ് 1 മുതല് തെക്കുപടിഞ്ഞാറന് കാലവര്ഷം ആരംഭിക്കാന് സാധ്യത ഏറെയാണെന്ന് കേന്ദ്ര കാലാവസ്ഥാ വകുപ്പ് അറിയിച്ചു.
മീന് പിടുത്തക്കാര്ക്കുള്ള മുന്നറിയിപ്പ്മെയ് 29 മുതല് ജൂണ് ഒന്നു വരെയുള്ള കാലയളവില്, അറബിക്കടലിന്റെ പടിഞ്ഞാറ് മധ്യഭാഗത്ത് മീന് പിടുത്തക്കാര് കടലില് പോകരുത്. മെയ് 31 മുതല് ജൂണ് നാല് വരെയുള്ള കാലയളവില്, അറബിക്കടലിന്റെ തെക്കു കിഴക്ക്, തെക്കു മധ്യ ഭാഗത്ത് മീന്പിടുത്തക്കാര് കടലില് പോകരുതെന്നും മുന്നറിയിപ്പുണ്ട്.
അതേസമയം പടിഞ്ഞാറന് ഹിമാലയന് പ്രദേശത്തും സമീപ സമതല പ്രദേശങ്ങളിലും മെയ് 28 മുതല് മെയ് 30 വരെ ഒറ്റപ്പെട്ടയിടങ്ങളില് ഇടിയോട് കൂടിയ മഴയ്ക്കും ആലിപ്പഴ വര്ഷത്തിനും സാധ്യതയുണ്ട്. ഇതിന്റെ ഫലമായി മധ്യ ഇന്ത്യയിലും പടിഞ്ഞാറന് പ്രദേശത്തും അടുത്ത 3 - 4 ദിവസത്തിനുള്ളില് താപനിലയില് മൂന്ന് മുതല് 4 ഡിഗ്രി സെല്ഷ്യസ് വരെ കുറവ് സംഭവിച്ചേക്കാം. നിലവിലെ ഉഷ്ണതരംഗം ഇന്ന് ഒറ്റപ്പെട്ട ഇടങ്ങളില് അുഭവപ്പെടുമെങ്കിലും തുടര്ന്നുള്ള ദിവസങ്ങളില് കുറയുമെന്നും കാലാവസ്ഥാ വകുപ്പ് അറിയിച്ചിട്ടുണ്ട്.
അടുത്ത 24 മണിക്കൂറിനുള്ളില് ത്രിപുര, മിസോറാം എന്നിവിടങ്ങളില് വളരെ കനത്ത മഴയ്ക്കും, ആസാം, മേഘാലയ എന്നിവിടങ്ങളില് കനത്ത മഴയ്ക്കും സാധ്യതയുണ്ട്. കേരളം, ലക്ഷദ്വീപ് എന്നിവിടങ്ങളില് മെയ് 30, 31 ദിവസങ്ങളില് ഒറ്റപ്പെട്ട കനത്ത മഴയ്ക്കു സാധ്യതയുണ്ടെന്നും കേന്ദ്ര കാലാവസ്ഥാ വകുപ്പ് അറിയിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ബംഗ്ലാദേശ് സന്ദർശനത്തിന് മുന്നോടിയായുള്ള പ്രസ്താവന
പ്രധാനമന്ത്രി ഷെയ്ഖ് ഹസീനയുടെ ക്ഷണപ്രകാരം ഞാൻ 2021 മാർച്ച് 26-27 തീയതികളിൽ ബംഗ്ലാദേശ് സന്ദർശിക്കും.
കൊവിഡ് -19 മഹാമാരി ആരംഭിച്ചതിന് ശേഷമുള്ള എന്റെ ആദ്യ വിദേശ സന്ദർശനം , ഇന്ത്യ ആഴത്തിലുള്ള സാംസ്കാരികവും ഭാഷാപരവും ജനങ്ങളുമായുള്ള ബന്ധം പങ്കിടുന്ന നമ്മുടെ സൗഹൃദ അയൽരാജ്യത്തിലേക്കാണെന്നതിൽ ഞാൻ സന്തുഷ്ടനാണ്,
ബംഗ്ലാദേശ് രാഷ്ട്രപിതാവ് ബംഗബാന്ധു ഷെയ്ഖ് മുജിബുർ റഹ്മാന്റെ ജന്മശതാബ്ദി അനുസ്മരണം കൂടിയായ നാളത്തെ ദേശീയ ദിനാഘോഷത്തിൽ പങ്കെടുക്കുന്നത് ഞാൻ ഉറ്റു നോക്കുന്നു. കഴിഞ്ഞ നൂറ്റാണ്ടിലെ ഏറ്റവും ഉന്നത ശീർഷനായ നേതാക്കളിലൊരാളായിരുന്നു ബംഗബന്ധു, അദ്ദേഹത്തിന്റെ ജീവിതവും ആദർശങ്ങളും ദശലക്ഷക്കണക്കിന് ആളുകൾക്ക് പ്രചോദനമായി തുടരുന്നു. അദ്ദേഹത്തിന്റെ സ്മരണയ്ക്ക് ആദരാഞ്ജലികൾ അർപ്പിക്കാൻ തുങ്കിപാറയിലെ ബംഗബന്ധുവിന്റെ സമാധി സന്ദർശിക്കുന്നതും ഞാൻ ഉറ്റു നോക്കുന്നു.
പുരാണങ്ങളിലെ 51 ശക്തിപീഠങ്ങളിലൊന്നായ പുരാതന ജഷോരേശ്വരി കാളി ക്ഷേത്രത്തിൽ കാളിദേവിക്ക് പ്രാർത്ഥന നടത്താനും ഞാൻ ആഗ്രഹിക്കുന്നു.
ഒറകണ്ടിയിലെ മാതുവ സമുദായ പ്രതിനിധികളുമായുള്ള എന്റെ ആശയവിനിമയത്തിനായി ഞാൻ പ്രത്യേകമായി ആഗ്രഹിക്കുന്നു, അവിടെ നിന്നാണ് ശ്രീ ശ്രീ ഹരിചന്ദ്ര താക്കൂർ ജി തന്റെ പുണ്യ സന്ദേശം പ്രചരിപ്പിച്ചത്
കഴിഞ്ഞ വർഷം ഡിസംബറിൽ നടന്ന ഞങ്ങളുടെ ഉൽപാദനപരമായ വെർച്വൽ കൂടിക്കാഴ്ചയെ തുടർന്ന്. പ്രധാനമന്ത്രി ഷെയ്ഖ് ഹസീനയുമായി ഞാൻ കാര്യമായ ചർച്ചകൾ നടത്തും. പ്രസിഡന്റ് അബ്ദുൽ ഹമീദുമായുള്ള കൂടിക്കാഴ്ചയ്ക്കും മറ്റ് ബംഗ്ലാദേശ് വിശിഷ്ടാതിഥികളുമായുള്ള ആശയവിനിമയത്തിനും ഞാൻ ആഗ്രഹിക്കുന്നു.
പ്രധാനമന്ത്രി ഷെയ്ഖ് ഹസീനയുടെ ദർശനാത്മക നേതൃത്വത്തിന് കീഴിൽ ബംഗ്ലാദേശിന്റെ ശ്രദ്ധേയമായ സാമ്പത്തിക-വികസന മുന്നേറ്റങ്ങളെ അഭിനന്ദിക്കുന്നതിനുള്ള ഒരു അവസരം മാത്രമല്ല എന്റെ സന്ദർശനം, ഈ നേട്ടങ്ങൾക്ക് ഇന്ത്യയുടെ സ്ഥിരമായ പിന്തുണ നൽകാനും. കൊവിഡ് -19 നെതിരായ ബംഗ്ലാദേശിന്റെ പോരാട്ടത്തിന് ഇന്ത്യയുടെ പിന്തുണയും ഐക്യദാർഢ്യവും ഞാൻ പ്രകടിപ്പിക്കും.